Diari Oficial de la Generalitat Valenciana


Sumari del DOGV 4931, del 25-01-2005 (2005/219)

RESOLUCIÓ de 16 de novembre de 2004, del director del Centre de Desenvolupament Marítim de València, de concessió formulada per la Confraria de Pescadors de Santa Pola per a l'explotació de l'edifici de l'antiga llotja.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2005/219


Data del document
:   16-11-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Santa Pola
    * indústria pesquera
    * associació

RESOLUCIÓ de 16 de novembre de 2004, del director del Centre de Desenvolupament Marítim de València, de concessió formulada per la Confraria de Pescadors de Santa Pola per a l'explotació de l'edifici de l'antiga llotja. [2005/X219]
  
Donat compte de la sol·licitud formulada per la Confraria de Pescadors de Santa Pola, sobre l'assumpte de referència.
  
Vist que per Orde Ministerial amb data 8 de març de 1978 es va atorgar concessió a la Confraria de Pescadors de Santa Pola per termini de 40 anys per a l'explotació de l'antiga llotja en el port de Santa Pola, que ocupa una superfície de 1.310 m².
  
Vist informe favorable emés pel Servici d'Explotació i Conservació de Ports que proposa que s'atorgue la concessió administrativa sol·licitada en la qual s'indica, entre altres extrems, que:
  
«Amb data 15 d'abril de 2004 té entrada en este Servici d'Explotació i Conservació de Ports l'escrit de José Ramón García Fuentes en qualitat de patró major i representant legal de la Confraria de Pescadors de Santa Pola, en el qual sol·licita la modificació dels termes materials, econòmics i d'usos referents a la concessió administrativa de què és titular la dita Confraria sobre l'edifici de l'antiga llotja de peix.
  
La modificació consistiria a mantindre la concessió de tres espais de l'edifici de la llotja i revertir a esta Conselleria més dos. Per a això haurien de realitzar-se obres d'adaptació, dotació d'instal·lacions i inversió en millores.
  
Amb motiu de la quantia de les reformes i millores que caldria incorporar a l'edifici, va sol·licitar l'ampliació del terminis temporal de la concessió per termini de trenta anys.
  
Amb data 14 de juny es remet l'escrit del director del Centre de Desenvolupament Marítim en què condiciona la renúncia de la concessió que actualment la Confraria té en vigor a l'atorgament d'una nova concessió atenent a l'anterior.
  
Amb data 21 de juliol de 2004 es rep en este Servici l'escrit de la Confraria pel qual se sol·licita la modificació en l'espai que s'ha de cedir a la Conselleria en més superfície, així com reduir en la mateixa mesura l'espai que s'ha d'utilitzar per la Confraria. Les noves superfícies són les següents:
  
S'ha d'atorgar en concessió a la Confraria de Pescadors:
  
Espai Usos Superfície (m²)
  
 Sol·licitud Modificació
  
 inicial (15/04/04) (21/07/04)
  
1 Venda directa de peix 100,19 100,19
  
2 Tenda i magatzem d'eines 322,04 328,78
  
4 Magatzem de la confraria 147,90 114,41
  
 Total 570,13 543,38
  
S'ha de revertir a l'administració
  
Espai Usos Superfície (m²)
  
 Sol·licitud Modificació
  
 inicial (15/04/04) (21/07/04)
  
3 Depuradora i centre
  
 expedició mol·luscs 220,76 252,66
  
5 Casetes de pescadors 260,06 260,06
  
 Total 480,82 512,72
  
2. Informe
  
Tenint en compte la compatibilitat d'usos i que la variació en les superfícies no és significativa, s'emet un informe favorable a la nova concessió, encara que reiterant que ha de sol·licitar-se nova concessió per part de la confraria de pescadors que renuncia a la que actualment té en vigor?.
  
Sol·licitat l'informe a la Direcció General de Ports i Costes, l'emet amb caràcter favorable l'1 de juliol de 2004.
  
De conformitat amb el que disposa l'article 146 del Reglament per a l'execució de la Llei de Costes, es va sotmetre la sol·licitud a informació pública per termini de vint dies, durant el qual no es van presentar al·legacions.
  
L'Ajuntament de Santa Pola emet informe favorable, amb entrada en esta Conselleria l'1 de setembre de 2004, i es fa constar que el projecte de reforma interior i l'estudi bàsic de seguretat i salut, subscrits per tècnic competent, s'hauran de presentar a eixa entitat per al seu vistiplau.
  
El 14 de setembre de 2004 es va dictar la resolució de sotmetiment de les condicions en què es podria atorgar la concessió de referència, condicions que es van acceptar per mitjà de l'escrit del dia 19 d'octubre de 2004.
  
D'altra banda, amb data 16 de novembre de 2004 es va aportar a l'expedient la carta de pagament justificativa d'haver depositat la fiança a què es referix la condició cinquena.
  
Fent ús de les atribucions que concedix al director del Centre de Desenvolupament Marítim l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Atorgar a la Confraria de Pescadors de Santa Pola concessió administrativa per a condicionar i explotar l'edifici de l'antiga llotja de peix al port de Santa Pola, de conformitat amb les condicions que s'indiquen en els plecs inserits a continuació:
  
Plec de condicions de la concessió administrativa per a condicionar i explotar l'edifici de l'antiga llotja de peix al port de Santa Pola.
  
1a. Àmbit de la concessió
  
El constituïx el condicionament i l'explotació de la zona d'una superfície de 543,38 m² de l'edifici de l'antiga llotja de peix al port de Santa Pola. Les superfícies que s'han d'ocupar seran les indicades en el quadre titulat ?S'ha d'atorgar a la Confraria de Pescadors?, inclòs en l'informe del Servici d'Explotació i Conservació transcrit en la present.
  
L'atorgament d'esta concessió se supedita a la renúncia expressa per part de la Confraria, a la concessió vigent atorgada per l'Orde Ministerial de 8 de març de 1978.
  
2a. Règim jurídic
  
Prescripcions contingudes en el present plec
  
Normativa aplicable:
  
1) Capítols I i II del títol preliminar, capítol I del títol I, títols II i IV i les disposicions transitòries quarta i sisena de la Llei 27/1992, de 24 de novembre, de Ports de l'Estat i de la Marina Mercant, modificada per la Llei 62/1997, de 26 de desembre (incorporats a la legislació d'esta comunitat autònoma, com a dret propi d'esta per la Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana DOGV, núm. 4409, de 31 de desembre de 2002), en allò que no es contradiga amb el TRLCAP.
  
2) Llei 22/1988, de 28 de juliol, de Costes, mentre siga aplicable per remissió de la Llei de Ports i el seu reglament.
  
3) Amb caràcter supletori, el Reial Decret Legislatiu 2/2000, de 16 de juny, pel qual s'aprova el TRLCAP; i segons el que disposa la disposició derogatòria de la Llei, el Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. En este context, l'administració té la prerrogativa d'interpretar les clàusules de la concessió, resoldre els dubtes que oferisca el seu compliment, modificar-la per raons d'interés públic, acordar la seua resolució i determinar els efectes d'esta.
  
3a. Termini
  
Esta concessió s'atorga pel termini de vint-i-cinc (25) anys, i es deixa fora el dret de propietat, sense perjuí de tercer, sense cessió del domini públic ni de les facultats dominicals de l'administració.
  
El termini comença a comptar des de l'endemà de la notificació de la present, moment en què deixarà automàticament de tindre vigor la concessió atorgada per l'Orde Ministerial de data 8 de març de 1978.
  
4a. Cànon i la seua revisió
  
El titular de la concessió, de conformitat amb el que disposa l'article 71 de la Llei 16/2003, de Mesures Fiscals, de Gestió Administrativa i Financera, i d'Organització de la Generalitat Valenciana, està obligat a abonar a la Generalitat Valenciana les quantitats següents:
  
a) Cànon per aprofitament de superfícies: 11.199,06 euros/any, a raó de: 20,61 €/m²/any aplicats als 543,38 m² de coberts i magatzems.
  
b) Cànon per resultat de l'explotació per al concessionari: 1.930,00 euros/any.
  
Total cànon anual: 13.129,06 euros.
  
L'import assenyalat no inclou l'IVA o qualsevol altre impost que haja de ser aplicat.
  
El dia 1 de gener de cada any el cànon serà revisat i s'aplicaran les variacions registrades en l'índex de preus de consum de l'any anterior, d'acord a l'Institut Nacional d'Estadística. Igualment la quantia del cànon estarà subjecta a actualització segons les disposicions legals que respecte d'això es dicten amb caràcter general per part de la Generalitat Valenciana per a instal·lacions nàutic esportives.
  
L'atorgament d'autoritzacions dins de l'àmbit de la concessió que suposen una activitat per la qual el concessionari perceba ingressos, segons el que disposa la clàusula 16a, suposarà necessàriament l'establiment d'una partida independent de cànon per rendiment d'activitat, que es fixarà d'acord amb les normes vigents o els criteris aplicables en cada moment, i que es meritarà junt amb el cànon anual.
  
El cànon s'abonarà per semestres avançats, per mitjà de transferència bancària al compte que se li indique en cada liquidació que se li practique per l'administració, a partir de la data d'entrada en vigor de la concessió.
  
A l'efecte, haurà d'aportar la domiciliació bancària per a l'abonament del cànon, degudament omplit, amb anterioritat a l'atorgament de la concessió.
  
El període de pagament voluntari serà d'un mes des de la notificació de la liquidació corresponent.
  
Si no es fa efectiu el pagament en el període voluntari es podrà procedir al seu cobrament per la via de constrenyiment en la forma reglamentàriament establida. Per a iniciar l'expedient de caducitat serà suficient que no s'haja efectuat l'ingrés en el període voluntari.
  
L'impagament del cànon durant dos semestres consecutius serà causa de caducitat de la concessió.
  
5a. Impostos i garanties definitives
  
5.1. Impostos. En el termini d'un mes, comptador a partir del coneixement de la resolució d'atorgament pel concessionari, s'abonarà per este l'import corresponent a l'Impost sobre Transmissions Patrimonials i Actes Jurídics Documentats, de conformitat amb el Reial Decret Legislatiu 1/93, de 24 de setembre.
  
5.2. Fiances
  
El concessionari haurà de consignar en la Tresoreria de la Generalitat Valenciana, Servicis Territorials de la Conselleria d'Economia i Hisenda, les fiances que a continuació s'indiquen, amb presentació de les corresponents cartes de pagament que s'expedisquen a la Conselleria d'Infraestructures i Transport per a la seua incorporació a l'expedient:
  
Fiança definitiva d'obres: respon de la direcció i l'execució de les obres que s'han de realitzar, per l'import que es determine en la resolució d'aprovació del projecte a què es referix la condició 12a.
  
La fiança es tornarà al concessionari, a instància d'este, una vegada haja transcorregut un any des que haja sigut aprovada l'acta de reconeixement final de les obres.
  
Fiança definitiva d'explotació: per import de tretze mil cent vint-i-nou euros amb sis cèntims (13.129,06 euros).
  
La fiança d'explotació es constituirà amb anterioritat a l'atorgament de la concessió.
  
La fiança d'explotació respondrà de totes les obligacions derivades d'esta concessió, de les sancions que per incompliment de les condicions d'esta es puguen imposar al titular de la concessió i dels danys i perjuís que estos incompliments puguen ocasionar.
  
Si l'administració executara parcialment o totalment la fiança, el concessionari està obligat a completar-la o reposar-la en el termini d'un mes comptador a partir de la notificació de la disminució del seu import. L'incompliment d'esta obligació serà causa de caducitat de la concessió.
  
La fiança d'explotació serà tornada a l'acabament del termini de la concessió si no existira responsabilitat per incompliment de les obligacions de què respon.
  
6a. Ús i explotació
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres en este executades a usos distints dels expressats.
  
7a. Transmissibilitat (cessió) i segregació
  
Aprovada l'acta de reconeixement final de les obres, el concessionari podrà transmetre la concessió d'acord amb el que establixen els paràgrafs següents:
  
La present concessió és transmissible per actes inter vivos després de l'autorització prèvia de l'administració i s'entén que qui se subrogue en els seus drets assumirà també les obligacions que s'imposen en esta concessió.
  
Perquè s'autoritze la transmissió, serà necessari:
  
- Que hagen transcorregut almenys dos anys des de la data d'atorgament de la concessió.
  
- Que el concessionari es trobe al corrent en el compliment de totes les obligacions derivades de la concessió.
  
- Que el nou titular reunisca els requisits exigits per a contractar amb l'administració, i per a exercir l'activitat i prestar el servici objecte de la concessió.
  
L'administració podrà exercir els drets de tempteig i retracte en els termes legalment previstos.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat, i, per tant, serà necessària l'autorització expressa a què es referix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o participacions que supose substitució dels socis o accionistes que ho foren al temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'autoritat competent.
  
En cas d'adjudicació per rematada judicial, si l'adjudicatari no reunira els requisits exigits per a contractar amb l'administració, i per a exercir l'activitat i prestar el servici objecte de la concessió, haurà de transferir-la, en el termini de dotze mesos, a un nou concessionari que, a l'efecte, no presente cap limitació.
  
No s'inscriurà en el Registre de la Propietat la transmissió de la concessió sense que s'adjunte el certificat de l'administració acreditativa d'este aspecte, amb inserció de les clàusules de la concessió.
  
8a. Modificació i indivisibilitat
  
Modificació. L'administració podrà autoritzar a sol·licitud de l'interessat modificacions de la concessió, que quan siguen substancials s'hauran de sotmetre a informació pública. En tot cas, tindran el caràcter de modificació substancial les següents:
  
a) Ampliació de la superfície de la concessió en més d'un 10% de la fixada en les actes de replantejament i reconeixement. A l'efecte, únicament serà admissible l'ampliació de la superfície amb béns confrontants als concedits.
  
b) Ampliació del volum o superfície construïda i inicialment autoritzada en més d'un 10%.
  
c) Canvi d'ubicació de la concessió.
  
Indivisibilitat. La concessió que s'atorga és indivisible.
  
9a. Subcontractació
  
Es prohibix expressament la subcontractació o cessió de la prestació dels servicis bàsics.
  
Si existiren servicis i prestacions accessòries, es podrà subcontractar, d'estos contractes es donarà prèviament coneixement a l'administració, i s'entendrà que esta atorga la seua aprovació si en 2 mesos no s'oposa expressament.
  
L'administració es reserva el dret a prohibir, per causes justificades, la realització de determinats subcontractes.
  
En tot cas, la total responsabilitat del compliment del que disposen els plecs davant de l'administració correspon al concessionari.
  
10. Gravamen
  
La constitució d'hipoteques i altres drets de garantia sobre la concessió haurà de ser prèviament autoritzada per l'administració portuària.
  
No s'inscriurà en el Registre de la Propietat la constitució d'hipoteques o altres drets reals sobre la concessió sense que s'adjunte el certificat de l'administració a este respecte, amb inserció de les clàusules de la concessió.
  
11. Lliurament de la superfície en concessió
  
Si no s'indicara una altra cosa en la clàusula relativa al termini, l'administració fixarà la data de lliurament al concessionari de la superfície i instal·lacions en concessió.
  
Del lliurament s'alçarà acta i pla que subscriuran el concessionari i l'administració atorgant en la persona en què delegue, en els quals es detallarà la ubicació, la forma i la superfície de la parcel·la, l'estat de les instal·lacions i qualsevol altre aspecte que puga interessar.
  
12. Projecte de construcció i execució de les obres
  
Projecte de construcció
  
En el termini de quatre mesos, comptadors des de l'atorgament de la concessió, el concessionari haurà de presentar el projecte de construcció.
  
Este projecte de construcció serà examinat pels servicis tècnics de l'administració. Si els dits servicis estimen que el projecte és incomplet, el concessionari haurà de completar-lo degudament en el termini que a l'efecte se li concedisca.
  
Si el concessionari incomplira qualsevol dels terminis anteriors ?entrega del projecte de construcció o termini per a la seua modificació?, serà potestatiu de l'administració concedir-li una nova pròrroga extraordinària (per un màxim de dos mesos) del dit termini, i s'imposarà una sanció de fins a l'1% del pressupost total de les obres, o arxivarà l'expedient.
  
Execució de les obres
  
Una vegada aprovat per part de l'administració el projecte de construcció, el concessionari haurà de donar inici a l'execució de les obres en el termini màxim d'un mes comptador des de la notificació de la dita aprovació.
  
El termini d'execució de les obres serà el que s'establisca en la resolució d'aprovació del projecte de construcció que a l'efecte dicte l'administració.
  
En qualsevol cas, l'execució de les obres es durà a terme sota l'exclusiu risc i responsabilitat del concessionari.
  
Si el concessionari incomplira el termini d'inici o d'execució de les obres, serà potestatiu de l'administració, sempre que existisquen raons que justifiquen la seua demora, concedir-li una pròrroga (per un màxim de sis mesos) del dit termini, i es podrà imposar una sanció de fins al 5% del pressupost d'execució per contracta, o incoar l'expedient de caducitat de la concessió, amb pèrdua de la fiança definitiva de construcció depositada. En el cas que el concessionari incomplira el nou termini prorrogat, l'administració podrà:
  
a) Declarar la caducitat de la concessió.
  
b) Concedir-li una última pròrroga amb imposició d'una sanció de fins al 5% del pressupost d'execució per contracta. Un nou incompliment del termini portarà la incoació de l'expedient de caducitat de la concessió, amb pèrdua de la fiança.
  
En el supòsit en què el concessionari acredite que no ha iniciat les obres en el termini establit perquè se li han denegat, per part d'altres organismes públics, les llicències, els permisos i d'altres autoritzacions necessàries, podrà renunciar a la concessió, en este cas se li tornarà la fiança de construcció.
  
Durant la vigència de la concessió el titular d'esta no podrà realitzar cap modificació o ampliació de les obres sense autorització prèvia. L'incompliment d'esta condició podrà ser causa de la caducitat de la concessió.
  
13. Reconeixement de les obres
  
Acabades les obres el concessionari sol·licitarà per escrit de la direcció tècnica del port el reconeixement d'estes, que es practicarà amb assistència d'este i de l'interessat, i s'alçarà acta que serà proposada per a la seua aprovació, si correspon.
  
En l'acta s'arreplegarà la superfície exacta ocupada per la concessió.
  
14. Vigilància de les obres
  
Les obres estaran sota la inspecció i vigilància del director tècnic del port i no seran obstacle al pas per a l'exercici de la vigilància litoral, i estarà obligat el concessionari o a conservar-les en bon estat i no podrà, igual que el terreny, arrendar-les ni destinar-les a usos distints dels expressats.
  
15. Inspecció de l'execució
  
L'administració podrà inspeccionar en tot moment l'execució de les obres, per a comprovar si estes s'ajusten al projecte amb base en el qual s'ha atorgat la concessió. Si apreciara l'existència de desviacions en relació amb este, podrà aprovar el reconeixement de les obres quan estime que la modificació no altera substancialment la concessió, ni requerix una nova informació pública, o tramitar la seua legalització per mitjà del procediment corresponent, o disposar que les obres s'ajusten al projecte autoritzat. En este últim supòsit, si el concessionari no ho fera en el termini que se li indique, es procedirà a la incoació d'expedient de declaració de caducitat de la concessió.
  
16. Altres prescripcions relatives a les obres
  
Finalitzades les obres, els terrenys afectats per estes pertanyents a la zona portuària, hauran de quedar completament lliures de runes o materials. Si no es complix esta condició es procedirà per part de l'administració a la retirada de runes i neteja del terreny, a càrrec del titular de l'autorització, sense perjuí d'imposar-li les sancions a què hi haguera lloc.
  
17. Destrucció de les obres autoritzades
  
La destrucció de totes o de la major part de les obres autoritzades per la present concessió, sempre que es dega a cas fortuït o força major, donarà dret al concessionari per a optar entre l'extinció de la concessió sense cap indemnització o la reconstrucció de les obres en la forma i termini que se li assenyale sense que, en este últim supòsit, s'altere el termini concessional primerament assenyalat.
  
Si la destrucció ocorreguera per dol o culpa del concessionari o persones que d'este depenguen, l'opció anteriorment establida correspondrà a l'administració atorgant, que podrà, en tot cas, obligar el concessionari a la reconstrucció de les obres sense perjuí de les altres responsabilitats que li foren exigibles.
  
18. Altres autoritzacions
  
L'atorgament d'esta concessió no eximix el seu titular de l'obtenció de les llicències, els permisos i les autoritzacions que siguen legalment exigibles, ni del pagament dels impostos que se li apliquen, s'inclouen l'impost sobre béns immobles, o el que legalment el substituïsca.
  
En concret, haurà de presentar-se a l'Ajuntament la documentació que la dita entitat sol·licite abans del començament de les obres.
  
La realització d'activitats dins de l'àmbit de la concessió no previstes en el projecte o en l'estudi econòmic de conformitat amb les quals s'atorga la concessió, requerirà l'autorització prèvia i preceptiva de l'administració, i s'estarà si és procedent al que disposa la clàusula quarta sobre el cànon concessional.
  
19. Obligació de conservació i manteniment
  
El concessionari està obligat a conservar i mantindre les obres i els terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i realitza al seu càrrec els treballs de conservació i manteniment i totes les reparacions que siguen necessàries a això.
  
L'administració podrà inspeccionar en tot moment l'estat de conservació i manteniment dels béns adscrits al servici i assenyalar les reparacions i altres accions que s'hagen de realitzar a fi que els béns es troben en perfecte estat de conservació per al correcte funcionament del servici així com per a la seua reversió al final del termini concessional.
  
El concessionari està obligat a complir les ordes que l'administració li dicte als fins anteriors en el termini prudencial que se li assenyale.
  
El concessionari, quan les obres de conservació que s'han de realitzar tinguen el caràcter de gran reparació, haurà de presentar prèviament, per a la seua acceptació, si és procedent, per part de l'administració, el projecte corresponent.
  
20. Altres obligacions del concessionari
  
El concessionari està obligat a:
  
1. Gestionar l'activitat de la concessió al seu risc i ventura, no serà, en cap cas, l'administració responsable de les obligacions contretes pel concessionari ni dels danys o perjuís causats per este a tercers.
  
2. Organitzar el servici amb estricta subjecció a les característiques establides en els plecs, prestar el servici amb la continuïtat convinguda i garantir als particulars el dret a utilitzar-ho en les condicions que hagen sigut establides en el plec corresponent.
  
3. Cuidar del bon orde del servici, i podrà dictar les oportunes instruccions, si bé l'administració conservarà els poders de policia necessaris per a assegurar la bona marxa dels servicis de què es tracte.
  
4. Indemnitzar els danys que es causen a tercers com a conseqüència de les operacions que requerisca el desenrotllament del servici, excepte quan el dany siga produït per causes imputables a l'administració.
  
5. Facilitar la informació tècnica o econòmica que li sol·licite l'administració.
  
Tot el personal necessari per a l'explotació de la concessió serà a càrrec del concessionari. També seran al seu càrrec les despeses d'electricitat, aigua, telèfon, neteja, jardineria, arreplegada de fems, etc., necessaris per al desenrotllament de l'activitat i totes les despeses que esta ocasione, així com la contractació d'aquells, les connexions i el pagament dels drets corresponents.
  
En el primer semestre de cada any natural, i immediatament a la seua presentació en el registre mercantil, el concessionari lliurarà a l'administració una còpia registrada de la seua declaració anual de comptes, que inclourà el compte de resultats i el balanç de situació de la societat.
  
A l'efecte del que preveu l'article 159 apartat 1, del Reglament de Costes, i per estar associada a la solvència econòmica de l'entitat explotadora, s'establix com a motiu de caducitat de la concessió el seu esdeveniment a una situació patrimonial que legalment fóra causa de dissolució de l'empresa.
  
Coneguda esta, l'administració requerirà que siga esmenada en el termini de 2 mesos amb realització de les pertinents operacions de capital, si transcorregut el termini no acreditara haver esmenat la situació, es declararà la caducitat d'ofici per l'autoritat competent, a proposta de l'administració, i després del tràmit d'audiència a l'interessat, sense que esta puga ser revocada per la posterior capitalització de l'entitat. L'ocultació de la situació pel mateix termini de 2 mesos des que fóra coneguda per l'entitat serà també causa de caducitat.
  
21. Incompliments del concessionari
  
Si de l'incompliment per part del concessionari es derivara pertorbació greu i no reparable per altres mitjans en el servici públic i l'administració no decidira la resolució de la concessió, podrà acordar la intervenció d'esta fins que aquella desaparega. En tot cas, el concessionari haurà d'abonar a l'administració els danys i els perjuís que efectivament li haja irrogat.
  
22. Sancions
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, d'acord amb allò que s'ha establit en la Llei de Ports o legislació que en el seu moment s'aplique, sense perjuí que, quan segons el parer de l'administració, la infracció poguera ser constitutiva de delicte o falta, esta passarà el tant de culpa a la jurisdicció competent.
  
23. Causes de resolució
  
A més de les establides amb caràcter general en la legislació aplicable i en els plecs d'esta concessió, són causes de resolució de la concessió:
  
a) La mort o incapacitat sobrevinguda del concessionari individual o l'extinció de la personalitat jurídica de la societat concessionària. En el primer cas l'administració podrà acordar la continuació de la concessió amb els seus hereus o successors, excepte disposició expressa en contrari de la legislació específica del servici.
  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitança i espera.
  
c) El mutu acord entre l'administració i el concessionari.
  
d) La falta de prestació pel concessionari de la garantia definitiva o les especials o complementàries d'aquella en termini en els casos previstos en la llei i la no formalització del contracte en termini.
  
e) El rescat del servici per l'administració.
  
f) La supressió del servici per raons d'interés públic.
  
g) L'incompliment de les obligacions contingudes en este plec i en els altres que regulen la concessió, i en general l'incompliment de les restants obligacions concessionals essencials.
  
24. Revocació
  
La concessió podrà ser revocada per l'administració, sense dret a indemnització, quan s'hagen alterat els supòsits determinants del seu atorgament que impliquen la impossibilitat material o jurídica de la continuació en el gaudi de la concessió i en cas de força major, quan, en estos dos supòsits, no siga possible la revisió del títol d'atorgament.
  
25. Caducitat
  
Serà causa de declaració de caducitat d'esta concessió, a més de les previstes legalment, l'incompliment de les obligacions descrites en els plecs del contracte, en particular:
  
- L'impagament del cànon de la concessió durant dos semestres consecutius. Per a iniciar l'expedient de caducitat serà suficient que no s'haja efectuat l'ingrés en període voluntari.
  
- La cessió a un tercer de l'ús total o parcial, sense autorització de l'administració.
  
- La transferència del títol d'atorgament, sense autorització de l'administració.
  
- La constitució d'hipoteques i altres drets de garantia, sense autorització de l'administració.
  
- L'ocupació de domini públic no atorgat.
  
- El desenrotllament d'activitats que no figuren en l'objecte del títol.
  
La declaració de caducitat suposarà la pèrduda de la fiança o fiances constituïdes, que comportarà, a criteri de l'administració, la demolició, la retirada de les obres i instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que corresponga, d'acord amb el que disposa l'anterior condició.
  
26. Rescat per obres
  
En el cas que el domini públic siga necessari totalment o parcialment per a la realització d'activitats o l'execució d'obres declarades d'utilitat pública i per a realitzar-les fóra necessari utilitzar o destruir en tot o en part les obres de la concessió, l'administració podrà procedir al rescat d'esta abans del seu venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En esta valoració no es tindran en compte les obres realitzades pel concessionari sense l'autorització prèvia, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'este, llevat que l'administració decidisca també el seu rescat.
  
Si les obres es trobaren deteriorades, es determinarà per part de l'administració el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que s'abone al concessionari.
  
Realitzada l'entrega a l'autoritat competent dels béns rescatats es tornarà la fiança d'explotació, a sol·licitud del concessionari, amb la deducció, si és procedent, de les quantitats que el concessionari haja de fer efectives per les responsabilitats en què haja incorregut.
  
27. Despeses
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres seran a càrrec del concessionari.
  
28. Renúncia
  
Si l'interessat desistira de la petició o renunciara al títol, perdrà la fiança o fiances constituïdes. A més, excepte decisió contrària de l'administració, estarà obligat a alçar les obres i les instal·lacions al seu càrrec, i deixarà el terreny de la concessió lliure de tota ocupació, en el termini que se li assenyale.
  
29. Efectes reversió
  
Quan per venciment del termini de la concessió es produïsca la reversió, quedaran extingits automàticament, sense necessitat de declaració expressa, els drets reals o personals que pogueren tindre terceres persones sobre el domini públic concedit i les obres i les instal·lacions objecte de la concessió. Tampoc assumirà l'administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga en cap forma entendre's que la reversió implica la successió d'empresa prevista en l'article 44 del Text Refós de Llei de l'Estatut dels Treballadors, aprovat pel Reial Decret Legislatiu 1/1995, de 24 de març, ni que l'Autoritat Portuària siga l'empresari principal de l'activitat realitzada pel concessionari, a l'efecte de l'article 42 del dit Text Refós.
  
L'administració no assumirà cap tipus d'obligació laboral o econòmica del concessionari, vinculada o no a l'activitat objecte del títol extingit.
  
Amb una antelació d'almenys un any respecte a la fi del termini de la concessió, l'administració notificarà al concessionari la resolució relativa al manteniment o no de les obres i les instal·lacions, i igualment comunicarà al concessionari les disposicions encaminades al fet que el lliurament dels béns es verifique en les condicions de bon ús i conservació ací estipulades.
  
Acabat el termini de la concessió, revertiran al domini públic estatal els terrenys, les obres i les instal·lacions objecte de la concessió, que hauran de trobar-se en tot cas en perfectes condicions de bon ús i conservació, i estarà obligat el concessionari, a les seues expenses, a la demolició i la retirada de les dites obres i instal·lacions, parcialment o totalment, fins i tot amb reposició del terreny al seu anterior estat, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i les instal·lacions, procedix el seu manteniment per a continuar la seua explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada a l'efecte, sempre que no estiguen units de manera fixa a l'immoble i amb això no es produïsca trencament ni deterioració d'este, si l'administració no decidix també la seua adquisició.
  
30. Acta de reversió
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta es ressenyarà el compliment pel concessionari de l'obligació de reposar el terreny al seu anterior estat o, en el cas que l'administració haguera optat pel manteniment de les obres i les instal·lacions, l'estat de conservació d'estes, amb especificació dels deterioraments que presenten. En este últim cas, l'acta servirà de base per a instruir el corresponent expedient, en el qual s'indicarà al concessionari el conjunt de reparacions necessàries que s'han d'executar al seu càrrec en el termini que se li assenyale.
  
31. Inscripció en el registre de la propietat
  
Si el concessionari inscriguera la concessió al Registre de la Propietat, haurà de facilitar a l'administració el certificat acreditatiu de la dita inscripció.
  
No s'inscriurà al Registre de la Propietat la transmissió de les concessions o la constitució de drets reals sobre estes sense que s'adjunte el certificat acreditatiu d'este aspecte, amb inserció de les clàusules de la concessió.
  
Extingida la concessió el concessionari sol·licitarà la cancel·lació de la inscripció i donarà compte d'això a l'administració concedent.
  
32. Execució subsidiària
  
Quan el concessionari obligat a això no duga a terme les accions que se li ordenen per part de l'administració, en aplicació de les condicions corresponents, esta, de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, podrà procedir a la seua execució subsidiària, i l'import de les despeses, així com dels danys i els perjuís, seran a càrrec del concessionari.
  
Esta resolució no posa fi a la via administrativa i contra la qual es pot interposar recurs d'alçada davant el sotssecretari d'Infraestructures, en el termini d'un mes, comptador des de l'endemà de la data de notificació de la present, sense perjuí de la utilització de qualsevol altre recurs que s'estime oportú.